cyanic-selkie/wikianc huggingface dataset:
תוכנית התאוששות מאסון
תכנון תוכנית התאוששות מאסון היא קבוצת משנה של תהליך גדול יותר הידוע כהבטחת רציפות הפעילות העסקית (באנגלית: Business Continuity Program) המנסה להתמודד עם מכלול רחב יותר של תקלות. תוכנית ההתאוששות מאסון צריכה לכלול תכנון לחידוש של יישומים, נתונים, חומרה, תקשורת (כגון רשת) ואלמנטים אחרים של טכנולוגיית המידע. תוכנית הבטחת הרציפות העסקית (BCP) כוללת בנוסף תכנון של היבטים שאינם קשורים לטכנולוגיית המידע כגון שמירה על אנשי מפתח, מתקנים, תקשורת והגנה על המוניטין.
מוזיקה (מאטיס)
הציור מתאר חמש דמויות העוסקות בפעילות מוזיקלית. שלוש מן הדמויות שרות, ואילו השתיים נוספות מנגנות בחליל ובכינור. הדמויות מעוצבות בצורה סכימטית. הן דומות אחת לשנייה וחסרות מאפיינים ייחודיים. גופן משורטט בשטיחות והן מוקפות בקו קונטור עבה. בשונה מן הציור "הריקוד", הקומפוזיציה של ציור זה היא סטטית, והחלק המוקדש לתיאור האדמה הוא גדול הרבה יותר. בנוסף, בעוד שלשתי הדמויות המנגנות מתואר איבר מין נשי, הרי הדמויות האחרות חסרות אפיון מגדרי כלשהו. מאטיס עבד על הציור ללא הכנה מוקדמת, והקומפוזיציה שלו שונתה תוך כדי העבודה.
בוהמיאנס
היסטוריה
לאחר שנים מוצלחות אלו המועדון החל להיאבק על מקומו בליגה העליונה, ולעיתים קרובות סיים בתחתית הטבלה, בעיקר בגלל חוסר יכולת למשוך או לשמור על שחקנים איכותיים, בגלל מעמדו החובבני וחוסר יכולות כלכליות שאפיינו אותו מאז הקמתו. בתקופה זו עבר המועדון 34 שנים ללא זכייה בתואר האליפות או גביע. בתחילת עונת 1969/1970 המועדון נכנס לעידן המקצועני כאשר השחקן הראשון שחתם על חוזה מקצועני בקבוצה בתחילת העונה היה טוני אוקונל. ההצלחות לא איחרו להגיע ובעונה זו זכה המועדון לראשונה אחרי תקופה ארוכה בגביע האירי השלישי שלו. בהמשך העשור זכה המועדון בעוד 2 תוארי אליפות ובעוד תואר גביע. בנוסף בתחילת עשור זה נכנס המועדון לעידן האירופי שהחל את דרכו בגביע אירופה למחזיקות גביע שם הודח בשלב המקדים. בהמשך השתתף בגביע אופ"א ובליגת האלופות אך לא הצליח להטביע את חותמו והודח בשלבים הראשונים.
טובי קית'
קריירה מוזיקלית
קית' החל את דרכו בנאשוויל, טנסי, בשנת 1990. הוא חילק עותקים של הקלטת דמו שעשה, לסוכני חברות תקליטים רבות, לאחר אכזבות חוזרות ונשנות, נשבע קית' כי אם לא ישיג חוזה הקלטות, עד יום הולדתו השלושים הקרב ובא, יוותר על נסיונותיו לפתח קריירה בתעשיית המוזיקה. למזלו, עותק של הקלטה שלו נמסר בידי דיילת אוויר ממעריצותיו להרולד שיד מחברת ההקלטות מרקורי (Mercury Records), בעקבותיה נסע לאחת מהופעותיו והחתים אותו על חוזה ההקלטות הראשון שלו.
פעולה (פיזיקה)
במקרה של אופטיקה גאומטרית הלגראנז'יאן הוא פשוט ההופכי של המהירות.
פעולה במכניקת הקוונטים
פעולה מינימלית בקוונטים הקשר בין אינטגרלי מסלול לפעולה מינימלית, ניתן בכך שליד נקודות שבהם הפעולה מינימלית, כלומר ליד המסלולים הקלאסיים של חלקיקים, הפעולה לא משתנית הרבה ולכן המסלולים מתחברים עם פאזה דומה, ומכאן שהמשקל של המסלולים האלו הוא רב. לעומת זאת מסלולים שרחוקים מאוד מהמסלול הקלאסי, בהם הפאזה משתנה מאוד מהר ולכן המסלולים השונים מבטלים זה את זה ותרומתם לחיבור כל המסלולים יחד היא זניחה.
The Climb Back
רקע וכתיבה
ג'יי קול הודיע על צאתם של "The Climb Back" ו-"Lion King on Ice" ב-21 ביולי 2020, יחד עם עטיפתם, וקבע כי הם שני השירים הראשונים מאלבומו, The Fall Off. הוא גילה גם כי הוא עדיין "מסיים" את העבודה על האלבום. בנובמבר 2019 קול רמז שהאלבום ייצא בשנת 2020. קודם לכן, רמז גם על פרויקט בשם The Off-Season, בו השיר נכלל.
בטון
בטון מזוין
בטון מזוין הוא טכנולוגיית בנייה המשלבת בטון עם חומר אלסטי במטרה לקבל חומר בנייה חזק במיוחד. כמעט תמיד מדובר בשילוב של בטון עם פלדה אך קיימים גם חומרים אפשריים נוספים. בתוך הבטון המזוין נמצאים רשתות או מוטות פלדה המתחברים אל הבטון תוך כדי יציקתו. התוצר המתקבל מיציקה של בטון הלוכד בתוכו את המוטות והרשתות האלו נקרא 'בטון מזוין' והוא חומר המסוגל להתנגד לסוגים שונים של מאמצים. השילוב המוצלח של שני החומרים, בטון ופלדה, נובע מכך שמקדמי ההתפשטות שלהם בחום כמעט זהים ולכן, כאשר רכיב מבטון מזוין מתחמם או מתקרר, הוא אינו מתעוות או נסדק.
בטון מוחלק - מוטבע - דקורטיבי
בטון מוחלק - מוטבע הוא בעצם שיטת שימוש ייחודית ליישום בטון המאפשרת חיפוי של משטחי רצפה או קיר ועיצובם על ידי תבניות אשר מקנות לבטון מראה טבעי.
יכולות העיצוב בבטון הן בלתי מוגבלות, שילוב דוגמאות אבנים, התאמת צבעים, בחירת גודל האבן ואף בחירת המרקם. עמידות הבטון היא גבוהה ביותר לתנאי מזג האוויר ושטח קשים, וחוזקו המופלג מתבסס על חומרים מוספים כגון: אקריליים, אבקות צבע מקשיחות, מעכבי ייבוש התורמים לאשפרה נאותה, חומרי איטום למיניהם. שימוש בבטון מוחלק - מוטבע מוזיל משמעותית את עלויות החיפוי. וברוב המקרים מקנה עמידות גבוהה בהרבה מחיפוים אחרים. לאחר יישום בטון מוחלק - מוטבע וייבושו מצפים אותו בחומר אוטם המאפשר שליטה על הברק ומקנה לבטון יכולת עמידות גבוהה לאורך זמן. לבחירת האדריכלים יש אפשרות לציפוי איטום מט או מבריק ושימוש האימפרגנציה לפני הסילר.
בטון ואיכות הסביבה
במהלך ייצור הבטון קולים אבני גיר בטמפרטורה גבוהה, המחייבת השקעה עצומה של אנרגיה. בתהליך נפלטים הרבה גזי חממה. בנוסף, בהתפרקות הגיר משתחרר פחמן דו-חמצני. לפי ההערכות, ייצור של כל טונה מלט פולט חצי טונה של פחמן דו-חמצני. קיימות שיטות חלופיות ירוקות, אך הן עדיין יקרות ואינן בשימוש נרחב.
קרב פילוס
הקרב הימי במפרץ פילוס
עוד הספרטנים שובתים מהתקפותיהם, הגיע מזקינתוס הצי האתונאי, המונה חמישים אוניות. כשראו אורימדון וסופוקלס כי "החוף והאי מלאים הופליטים ושאוניות הלאקדימונים שרויות בנמל ואינן שטות לקראתם, נבוכו ולא ידעו היכן יעגנו." אמנם שני המבואות של המפרץ לא היו חסומים באוניות, כפי שתכננו הספרטנים לעשות, אך שני המצביאים האתונאים העדיפו להתמודד בקרב בים הפתוח ולא בתוככי המפרץ. על כן פרשו למשך הלילה לאי הקטן והשומם פְּרוֹטֵי, מרחק 13 קילומטר צפונית-מערבית לפילוס, והתכוונו למחרת היום להתייצב שוב לקרב; אם הצי הספרטני יצא לקראתם - יילחמו בים הפתוח, ואם לאו - יפרצו לתוך המפרץ דרך שני המבואות ויילחמו בתוכו.
אשר אירע למחרת היום מותיר שאלות רבות ללא מענה. כשעלה השחר ואוניות האתונאים התייצבו שוב לקרב, נוכחו הם לראות כי הספרטנים לא יוצאים לקראתם. לא זו בלבד ששני מבואות המפרץ נותרו פתוחים, אלא גם אוניות הספרטנים אינן ערוכות ללחימה, מקצתן עדיין מתמלאות אנשים והאחרות ניצבות במרחק מה מן החוף, במים עמוקים, כשחרטומיהן לעבר האויב. כשראו זאת האתונאים, פרצו דרך שני המבואות לתוך המפרץ, דלקו אחר אוניות הספרטנים שכבר התרחקו מן החוף והניסו אותן חזרה. הם הצליחו ללכוד חמש מהן, אחת על אנשיה, ולחבל ברבות אחרות. לא שפר גם גורלן של האוניות האחרות, אלו שלא היו מוכנות ועדיין העלו את אנשיהן. האתונאים חיבלו בחלק מהן, ואת האחרות, שאנשיהן נמלטו לחוף, החלו גוררים כשהן ריקות.
ההפוגה
השליחים הספרטנים הוסעו לאתונה בטריארה אתונאית, ושטחו בפני אספת העם את הצעתם לברית שלום בתמורה להחזרת החיילים. בהשפעת קְלֵיאוֹן, מנהיג הפלג הרדיקלי, שדגל בהכרעת ספרטה בכל מחיר, הציבו האתונאים לספרטנים תנאים שלא יכלו לקבלם. השליחים שבו לפילוס כלעומת שבאו, והלחימה התחדשה.
קרב ספקטריה ומפלת הספרטנים
ההופליטים הספרטנים במרכז האי הוקפו מכל עבר, ומיד נערכו להדוף את הפולשים בקרב סדור ובמלחמת פנים-אל-פנים כהרגלם. למולם ניצבו ההופליטים האתונאיים, כשבשני אגפיהם ובעורפם החיילים קלי החימוש והקשתים. אלא שגבורתם ויתרונם של הספרטנים בקרב פנים-אל-פנים לא הועילו אל מול המון החיילים קלי-החימוש, הקשתים והחותרים, "שהסתערו עליהם כאחד בקולי-קולות והטילו בהם אבנים וחצים וכידונים, כל אחד מכל הבא בידו. ההתקפה המלווה צווחות הכתה בתימהון את הלאקדימונים, שלא היו רגילים לצורת מלחמה מעין זו."
פרנקי דה יונג
סגנון משחק
יכולת ראיית המשחק של דה יונג זכתה לשבחים רבים לצד יכולתו לכדרר באזורים צפופים, לשלוט במשחק ולספק מסירות מדויקות להפליא. כמוסר מלידה, דיוק המסירה של דה יונג בכל המסגרות, במהלך העונה האחרונה שלו באייאקס, עמד על ממוצע מרשים של 91.4 אחוזים. עם קריאה יוצאת דופן של המשחק, פרנקי מרבה לבצע ריצות התקפיות לעומק המגרש ולתוך רחבת היריבה.
יחסי סין–צ'אד
יחסי סין–צ'אד הם היחסים הדיפלומטיים בין הרפובליקה העממית של סין לבין רפובליקת צ'אד.
חיים גראדה
קורות חייו
חיים גראדה נולד בווילנה (אז באימפריה הרוסית) בשנת 1910 לאב משכיל ומורה לעברית. בנעוריו למד בישיבה מקומית בווילנה, ולאחר מכן בבילסק, בוולקניק ובביאליסטוק, בישיבות שהשתייכו לזרם הנובהרדוקאי של תנועת המוסר. כשבע שנים למד בווילנה עם החזון איש (דמותו מתוארת בספרו "צמח אטלס", והוא מכנהו "בעל המחזה אברהם"), ובמקביל למד באופן חלקי בבית ספר חילוני. את עיקר השכלתו רכש באופן עצמאי. בהיותו כבן 22 פרש מלימודים תורניים והחל לכתוב שירה.
חיים קסטן
ביוגרפיה
לאחר הפרישה, החל קסטן לאמן והשתתף בקורס מאמנים בארצות הברית. קסטן אימן את הפועל חיפה במשך 4 קדנציות - בשנים 1965 עד 1967, 1971, 1980, 1991. ובנוסף לכך בין השנים 1968 עד 1969 אימן קסטן את הפועל גבת יגור. כמו כן אימן קסטן את נבחרת הנערות של ישראל בכדורסל נשים באליפויות אירופה לנערות ביוגוסלביה 1971 ובאיטליה 1973. כן אימן את קבוצות הנשים הפועל חיפה ומכבי קריית מוצקין. לימים נכנס להיכל התהילה של כדורסל הנשים בישראל. בהמשך אימן את נבחרת הכדורסל של בית הספר אורט קריית ביאליק. קסטן היה שותף כמאמן לזכייה במספר אליפויות עם קבוצת הנוער של הפועל חיפה, וב-3 אליפויות של ליגת העל לתיכונים עם אורט קריית ביאליק בשנים 1987 עד 1989. בשנת 1989 זכה באליפות העולם לבתי ספר תיכונים עם אורט קריית ביאליק, שנערכה באורליאן, צרפת. בנוסף לכך, ניהל קסטן את בתי ספר לכדורסל של הפועל חיפה, הפועל נהריה והפועל כרמיאל.
נורמנים
הטירות בנורמנדי ובאנגליה
בימינו ניצבות טירות ושרידי טירות רבים על אדמת האי הבריטי, כעדות לפועלם של הנורמנים, שעל אף היותם עם קטן, כבשו אי גדול והשפיעו עליו מהיבטים רבים.
ראפיד וינה
היסטוריה
אס קיי ראפיד וינה נוסדה בשנת 1898 בשם Erster Wiener Arbeiter-Fußball-Club שפירושו מועדון הכדורגל של הפועלים הראשון בווינה. באותו זמן צבעי המועדון היו כחול ואדום, שכיום הקבוצה משתמשת בצבעים אלו לפעמים במשחקי החוץ שלה. אחרי חודשיים של פעולה המועדון קיבל את השם שבו הוא משתמש כיום, לפי המודל הגרמני של ראפיד ברלין. בשנת 1904 המועדון גם אימץ את הצבעים שבו משתמש עד היום, ירוק ולבן.
שניאור זלמן גופין
ביוגרפיה
בשנת תשס"ה מונה הרב גופין לחבר הנהלת ארגון תורת חב"ד לבני הישיבות. הוא המשפיע של ארגון הנוער "צבאות השם - הפנסאים" (מתשע"א) ושל מחנה הקיץ "גן ישראל ארץ הקודש".
ספריו
שיעוריו יצאו לאור בסדרת ספרים:
אוכף פוינטר
האוכף ממוקם בין גבעת פוינטר לבין פסגות אייבורי.
המשחתות מסדרת אקאצוקי
איקזוצ'י
האונייה חזרה לצפון האוקיינוס השקט בשנת 1943 והייתה נוכחת בקרב איי קומנדורסקי, אך לא לקחה בו חלק פעילה. האונייה טובעה על ידי צוללת אמריקאית בשנת 1944 בעת שליוותה אוניית משא.
ג'סטין צ'טווין
ביוגרפיה
בשנת 2001 עשה את הצעד הראשון לפריצה לעסקי הקולנוע, כאשר עשה אודישן לתוכנית טלוויזיה בקנדה, ובסופו של דבר קיבל את העבודה. הוא עבר ללוס אנג'לס בשנת 2005 והתגורר במשך תקופה קצרה בדירה עם השחקן נואל פישר.
אל-וליד בן טלאל
ראשית חייו
אל-וליד נולד ב-1955 לנסיך הסעודי טלאל, בנו של אבן סעוד, מלכה הראשון של ערב הסעודית, ולנסיכה מונה, בתו של ריאד א-סולח, ראש ממשלת לבנון הראשון. הוא אחיינם של עבדאללה וסלמאן מלכי ערב הסעודית.
פוליטיקה
בסוף 2013, אמר בריאיון לוול סטריט ז'ורנל כי "בפעם הראשונה, לישראל ולסעודיה יש אינטרסים משותפים", כשהוא מתייחס בדבריו להסכם הגרעין עם איראן, ומסכים עם הגדרתו של בנימין נתניהו כי חסן רוחאני הוא "זאב בעור של כבש". באותו ראיון תקף את התנהלות ארצות הברית תחת ברק אובמה, הזכיר ברמז שארצו מחזקת את יחסיה עם סין, ואמר שאם לאיראן יהיה נשק גרעיני אי אפשר יהיה לדרוש מסעודיה להישאר מאחור - "ריאד מימנה את תוכנית הגרעין של פקיסטן וחשוב לזכור כי נוואז שריף – נשיא פקיסטן - הוא איש של ערב הסעודית". באוקטובר 2015, במהלך ביקורו במדינות המפרץ הפרסי, צוטט הנסיך בסוכנות הידיעות הכוויתית (KUNA):"אני אתמוך באומה היהודית ובשאיפות הדמוקרטיות שלה במקרה שתפרוץ אינתיפאדה פלסטינית ואני אפעיל את כל ההשפעה שבידי כדי לשבור כל יוזמה ערבית שנועדה לגנות את תל אביב, משום שאני רואה צורך בהסכמה ישראלית-ערבית וידידות עתידית שנועדה לעכב את הפלישה האיראנית המסוכנת". "כל המחלוקת במזרח התיכון היא עניין של חיים ומוות עבור ממלכת סעודיה מנקודת ראותי, ואני יודע שהאיראנים רוצים להפיל את השלטון הסעודי באמצעות שימוש בבעיה הפלסטינית, ולכן כדי לסכל את המזימות שלהם, סעודיה וישראל חייבות לחזק את יחסיהן וליצור חזית מאוחדת כדי להכשיל את האג'נדה השאפתנית של טהראן". בהמשך בהצהרה שיצאה ממשרדו, הכחיש את הדברים.
חיים אישיים
אל-וליד היה נשוי לארבע נשים (בכל פעם היה נשוי לאחת). אשתו הרביעית הייתה הנסיכה אמירה אל-טאוויל, צעירה ממנו בלמעלה משלושים שנה, השנים התגרשו ויש להם שני ילדים.
אמירה אל-הייב
ביוגרפיה
לעזרתה נחלץ נור אל-הייב, נכה צה"ל מהכפר עילבון, אשר מכונה ה"אבא של החיילים הבדואים", ולאחר מאבק משותף גויסה אל-הייב.
נוקליאוסינתזה כוכבית
היסטוריה
במאמר משנת 1939 בשם "Energy Production in Stars" (ייצור אנרגיה בכוכבים) הנס בתה ניתח את האפשרויות השונות עבור תגובות שבהן מימן מותך להליום. בתה בחר בשני תהליכים שהוא האמין כי הם מקור האנרגיה של הכוכבים. התהליך הראשון, שרשרת פרוטון-פרוטון, הוא התהליך הדומיננטי בכוכבים שמסתם קרובה לזו של השמש. התהליך השני, מעגל הפחמן-חנקן-חמצן, שנחקר על ידי קארל פרידריך פון ויצאקר ב-1938, הוא תהליך חשוב בכוכבים כבדים ביחס לשמש. המחקרים הללו עסקו ביצירת אנרגיה המספיקה לשמירת חומו של הכוכב. אולם, המחקרים לא עסקו ביצירתם של גרעינים כבדים. פרד הויל היה הראשון שהחל לחקור בנושא ב-1946, והוא טען שאוסף של גרעינים חמים מאוד יותך לברזל. הויל המשיך בעבודתו ב-1954 עם מאמר מורחב שבו תיאר כיצד שלבי ההיתוך המתקדמים יגרמו ליצירת יסודות הנמצאים בין הפחמן לברזל בטבלת היסודות.
לויד ניל
ביוגרפיה
ניל נולד וגדל בעיר טלבוטון שבג'ורג'יה, ובשנת 1968 החל ללמוד באוניברסיטת המדינה של טנסי. ב-3 עונותיו בקבוצת הכדורסל של האוניברסיטה, בה שיתף פעולה עם טראק רובינסון, רשם ממוצעים של 24.1 נקודות ו-17.9 ריבאונדים למשחק.
Thirty Seconds to Mars
שירים שלא נכנסו לאלבומים
בנוסף לרצועות בשלושת אלבומי האולפן שלהם שהוקלטו עד היום, הלהקה הקליטה גם כמה שירים נוספים. בין רצועות אלה ניתן למצוא את "Phase 1: Fortification" ו-"Valhalla", שהוצג בדמו מוקדם. "Phase 1: Fortification" יצא בגרסת חו"ל של הסינגל "Capricorn". עוד רצועה שמוצגת בכמה מגרסאות האלבומים ששוחררו בחו"ל היא "Anarchy in Tokyo", שיר שהוקלט במהלך הקלטת אלבום הבכורה שלהם. "Revolution" גם הוא הוקלט עבור אלבומם הראשון, אבל לא נכלל בו משום שהוא לא התאים לנושא האלבום, ובשל הפחד שמאזינים ייקחו את המילים בצורה מילולית מדי, במיוחד לאחר אירועי ה-11 בספטמבר 2001. "Occam's Razor" הוקלט גם כן, אבל מעולם לא נכלל באף אחד מאלבומי הלהקה. כתוצאה, רצועה זו נחשבת לקשה ביותר למציאה מכל חמש הרצועות שלא יצאו באופן רשמי.
ב-11 בדצמבר 2006, הלהקה שלחה למעריציה "מתנה" לחג המולד בצורת שיר חג בשם "Santa Through the Back Door".
אלברטירשה
רבני המקום
לאחר פטירת הרב בודק, בי"ב בתמוז ה'תקפ"ד, יולי 1824, מונה גיסו של הרב רוזנבוים, הרב חיים קיצה.
ברמודה
היסטוריה
ברמודה התגלתה בתחילה המאה ה-16, כנראה בשנת 1503. הגילוי מיוחס לספרדי חואן דה ברמודז, אף על פי שהעדויות על השנה המדויקת ועל המגלה הן קלושות. האזכור הרשמי הראשון לברמודה נמצא בספרו של פטר מרטיר שפורסם בשנת 1511. בשנת 1609, בעקבות סופה טבעה קבוצת אוניות בריטיות ששורדיהן הגיעו לברמודה. לאחר מכן נזקף האי לכתר הבריטי.
כוח עילוי
נוסחת העילוי ומקדם העילוי
כאשר - על פי הנוסחה, כוח העילוי תלוי בשני גורמים עיקריים: ריבוע המהירות ושטח הכנף.
ברמודה
גאוגרפיה
איי ברמודה נמצאים על שפה של קלדרה של הר געש תת-ימי. לאי ברמודה קו חוף באורך של 103 ק"מ. באיים יש שתי ערים מאוגדות: המילטון וסנט ג'ורג'ס. ברמודה מחולקת לתשעה אזורים: דבונשייר, המילטון, פג'ט, פמברוק, סנדיס, סמית'ס, סאות'אמפטון, סנט ג'ורג'ס וורוויק. בנוסף יש בברמודה שני כפרים בלתי מאוגדים: פלטס וילג' וסומרסט וילג'. העיר ההיסטורית של סנט ג'ורג'ס הוכרה כאתר מורשת עולמית.
עיצורים מסודקים
ניתן להבחין בכמה שלבים בהגיית העיצורים המסודקים: בשלב הראשון יורדת פיקת הגרון ומאפשרת לאוויר לחדור לחלל הפה, בשלב השני נסתם בסיס החיתוך, בשלב השלישי עולה פיקת הגרון ויוצרת לחץ בתוך חלל הפה מאחורי הסתימה ובשלב הרביעי נפתחת הסתימה בבסיס החיתוך ומאפשרת לזרם האוויר לפרוץ החוצה.
ג'ינאיצ'י קוסאקה
ביוגרפיה
לאחר שקיבל דרגת קפטן בדצמבר 1930, נשלח קוסאקה על ידי הצי להשתלמויות בארצות הברית ובאירופה למשך שנה, ועם שובו קיבל את הפיקוד הראשון שלו - על הסיירת "קיטקאמי". לאחר מכן פיקד על אוניית המערה "פוסו", ובדצמבר 1936, עם קבלת דרגת אדמירל משנה, התמנה למפקד בית הספר לבקרת אש אקדמית הצי הקיסרי. בנובמבר 1940 קיבל קוסאקה דרגת תת-אדמירל.
גיא בן-נר
ביוגרפיה
בן-נר יצר, החל מסוף שנות התשעים, מספר סרטים בהן שולבו ביטויי גוף מושגיים בתוך מסגרת עלילתית. בסרטים כגון "האי של ברקלי" (1999) או "מובי דיק" (2000) יצר בן-נר פרודיה על סיפורי הרפתקאות כדוגמת, מובי דיק ורובינזון קרוזו, על ידי שיחזורם בתוך המסגרת הביתית-משפחתית שלו. לבד מן השימוש בחשיפת אמצעי הייצור של הסרט, השתמש בן-נר גם בדימויים הקוטעים את רצף העלילה ומהווים מעין הרחבה ופרשנות על הנרטיב העיקרי של הסרט.
אני, קלאודיוס (סדרת טלוויזיה)
אופי הסדרה
הסדרה הייתה חדשנית ופורצת דרך בזמנה בבוטות שהביאה למדיום הטלוויזיוני. הייתה זו הסדרה הראשונה שהציגה מין ואלימות בוטים יחסית לתקופה שבה שודרה והציגה מסגרת סיפורית של שושלת. בכך הייתה המבשרת של סדרות כגון "הבורג'ס", "רומא" ו"הסופרנוס".
נישואים
צורות שונות של נישואים
נישואים פוליגמיים מתחלקים לשתי צורות:
הפקעת הנישואים
לפי ההלכה, אין אפשרות להפקיע נישואים אלא באמצעות גט. הנישואים פוקעים גם עם פטירת בן / בת הזוג. עם זאת, במקרים קיצוניים מסוימים, שבהם התברר שהבעל הסתיר מידע קריטי מאשתו, יכול בית הדין להפקיע את הנישואים. הדבר נעשה בכמה דרכים:
נישואים בישראל
בני זוג שאינם נשואים הגרים יחד ומנהלים משק בית משותף מוכרים כידועים בציבור, והם זכאים לרבות מהזכויות להן זכאים בני זוג נשואים.
כפר א-דיכ
כפר א-דיכ (בערבית: كفر الديك) הוא כפר פלסטיני, הממוקם במרחק של 9.5 ק"מ מערבית לסלפית, במחוז סלפית שבצפון יהודה ושומרון, ושמונה ק"מ מזרחית לקו הירוק. לפי נתוני הלשכה הפלסטינית המרכזית לסטטיסטיקה, בשנת 2007 מנתה האוכלוסייה הפלסטינית בכפר 4,453 תושבים.
היסטוריה
כ-70% מתושבי כפר א-דיכ תלויים בחקלאות כמקור הכנסה עיקרי, ואילו 30% הנותרים עובדים במגזר הפרטי והציבורי. שיעור האבטלה הוא 60%.
יהודה שגב
קורות חיים
שגב נשוי ואב לשניים, ומתגורר ביבנה. הוא בעל אזרחות ישראלית ורומנית.
לפקושה
היסטוריה
בעבר נקראה ניקוסיה "לדרה" או "לדריאה". עד שנת 1192 היא לא נשאה חשיבות מיוחדת, ועריו החשובות של האי שכנו לאורך החוף. ב-1191, במהלך מסע הצלב השלישי, כבש ריצ'רד הראשון, מלך אנגליה את קפריסין, ומכרו למסדר אבירי היכל שלמה. המסדר מכר את האי בתורו לגי דה ליזיניאן, מלכה המודח של ממלכת ירושלים, ב-1192. אחיו של ליזיניאן אמלריך השני, מלך ירושלים הוכתר למלך קפריסין, וקבע את בירתו בעיר. בשנת 1489 הפכה העיר למושבה של הרפובליקה של ונציה, ובתקופה זו קמו ביצוריה של העיר. ב-1570 הטילו העות'מאנים מצור על העיר, וכ-20,000 מתושביה מצאו את מותם במהלכו. שנה לאחר מכן נכבשה העיר על ידי העות'מאנים, ואלה החזיקו בה עד שהאימפריה הבריטית כבשה את האי ב-1878. העיר שימשה כבירת הקולוניה הבריטית החדשה, והחלה מתפתחת מחוץ לחומות.
תחבורה ותשתיות
התחבורה הציבורית בעיר נסמכת על אוטובוסים ועל שירותי דולמוש, והמסוף המרכזי העירוני נמצא ליד שער גירנה. התחנה המרכזית המשרתת את הקווים הבינעירוניים שוכנת כקילומטר מצפון לשער גירנה. לפקושה מקושרת אל שלוש עריה המרכזיות האחרות של הרפובליקה, גזימאוסה (Gazimağusa), גירנה (Girne) וגוזליורט (Güzelyurt) באמצעות כבישים דו-מסלוליים באיכות טובה, והכביש המרכזי המקשר את חלקה המזרחי של הרפובליקה אל חלקה המערבי, חוצה את רובעיה הצפוניים של העיר. נמל התעופה הבינלאומי ארג'ן (Ercan Uluslararası Havalimanı) המשרת את העיר, ואת הרפובליקה כולה, שוכן כ-13 ק"מ ממזרח לה.
העיר ואתריה
מבנה גותי נוסף בעיר הוא מסגד היידארפשה (Haydarpaşa Camii) שהוקם במאה ה-14 ככנסייה המוקדשת לקתרינה הקדושה. כיום משמש המבנה כגלריה לאמנות.
פונקציית המשולש
הגדרה
את פונקציית המשולש ניתן להציג גם כמכפלה של פונקציית המלבן ופונקציית הערך המוחלט:
יש שמגדירים את פונקציית המשולש כבעל בסיס באורך 1 (במקום 2) כך:
ההגדרה הכללית של פונקציית המשולש היא: במסגרת הגדרה כללית זו, ההגדרה שבתחילת פרק זה היא מקרה פרטי:
המהפכה המקסיקנית
הדחתו של פורפיריו דיאס
לקראת העשור הרביעי לשלטונו החלו מגזרים נרחבים בחברה המקסיקנית, הן מבחינת הריבוד החברתי והן מבחינת ביזורם הגאוגרפי, לראות במשטר נטל יותר מאשר רווח. דיאס, באמצעות המשמר הכפרי הידוע לשמצה שסר לפקודתו, נאלץ למשול בכוח הזרוע יותר ויותר. ידועה מחאת פועלי מפעל הנחושת בקנאנאה, אשר שבתו בשנת 1906 כנגד תשלום משכורות גבוהות יותר לפועלים אמריקאים, שיבוצם של האמריקאים במשרות טכניות וניהוליות, ותשלום במטבעות שונים למקסיקנים ואמריקאים. שומרי המפעל פיזרו את 3,000 הפועלים השובתים באמצעות סילוני מים רבי עוצמה ולאחר מכן ירו ללא הבחנה אל תוך ההמון, בהרגם עשרות פועלים. כאשר כשל דיאס בהבאת המשמר הכפרי פנה ויליאם גרין, בעל החברה, לארצות הברית ו-275 חיילי אריזונה ריינג'רס חצו את הגבול וכבשו את העיר. אולם לא היו אלו הפועלים והאיכרים העניים בלבד שמחו כנגד דיאס, שכן האליטה גם היא התנגדה לסגירותה של המערכת הפוליטית.
הקונפליקט בדבר הדרך החדשה
המכנה המשותף היחידי של המהפכנים בינם ובין עצמם היה הרצון להדיח את הרודן מתפקידו, אולם לאחר שצלחו במשימתם נתקלו בקושי רב לארגן את הממשל מחדש לשביעות רצון כל הזרמים. הדבר גרר מאבק ממושך בין הליברלים, הרדיקלים והאחרים, שנמשך קרוב ל-20 שנה ונחשב לחלק מהמהפכה המקסיקנית, אף על פי שניתן להחשיבו כמלחמת אזרחים לכל דבר. באותו הזמן התנקשו מתנגדיהם של מנהיגי המרד באלה האחרונים. ובין היתר נרצחו מדרו (1913), ספאטה (1919), קאראנסה (1920) ופנצ'ו וייה (1923) על ידי מתנגדיהם במהלך המהפכה.
צביעת הכסט
הערות לגבי שימוש בצביעת הכסט:
ממשלת ישראל השלושים
הרכב הממשלה
הממשלה מנתה 24 שרים, ובוצעו בה מספר חילופים שהביאו את המספר המצטבר של בעלי התפקידים בה ל-37. מתוך השרים שמונו, 21 כיהנו בממשלות קודמות (שרון, פרס, אולמרט, איציק, איתם, אלון, בן אליעזר, הנגבי, וילנאי, מופז, לבני, לבנת, לנדאו, ליברמן, נוה, נתניהו, שטרית, שלום, שמחון, שרנסקי, רמון) ו-16 שרים כיהנו לראשונה בממשלה כלשהי (בר און, הירשזון, פורז, פינס-פז, שלגי, זנדברג, עזרא, בריילובסקי, כץ, בוים, אורלב, נאות, לפיד, פריצקי, אדרי, הרצוג).
אדן עבדוללה עיסמאן דער
אחרי העברת השלטון
אולם היציבות והשלום בארצו לא החזיקה מעמד לזמן רב. הנשיא שרמרקה נרצח ב-15 באוקטובר 1969 על ידי שומר ראש וב-21 באוקטובר מפקד הצבא, הגנרל מוחמד סיאד בארה עלה לשלטון באמצעות הפיכה צבאית, מבלי שייתקל בהתנגדות כלשהי. עוסמאן לא שיתף פעולה עם המשטר הדיקטטורי החדש ונסוג מן החיים הציבוריים.
ראיון עבודה
מאפיינים
ראיון נחשב יעיל בהערכת מוטיבציה, יחסים בין אישיים ובבדיקה של איך המועמד מציג את עצמו.
ראיון עבודה נעשה בדרך כלל בפגישת פנים אל פנים, אך לעיתים, במקרה של מרחק פיזי רב בין המראיין והמרואיין, נערך הראיון באמצעי תקשורת שונים, כגון טלפון. ראיון מסוג זה מפוצל לעיתים לראיונות אחדים, עם מראיינים שונים, כך שחוות הדעת על המועמד היא שילוב של חוות הדעת של כלל מראייניו.
ז'יל דה רה
חייו
במשך השנים צמחו תאוריות קשר בנוגע למעורבות הכנסייה בהירצחו של דה רה.
קרלוס אלקרס (כדורגלן)
קריירת מועדונים
אלקרס הצטרף למחלקת הנוער של ראסינג קלוב בשנת 2017. ב-26 בינואר 2020 ערך את הופעת הבכורה שלו בקבוצה הבוגרת של המועדון, בתיקו 1-1 נגד אתלטיקו טוקומאן במסגרת המחזור ה-17 בליגת העל הארגנטינאית לעונת. הוא ערך 66 הופעות ליגה במדי המועדון, בהן הבקיע תשעה שערים.
מרדה (כפר)
ימי הביניים
המלומד האסלאמי החנבלי בן התקופה הצלבנית דיאא א-דין מציין כי במקום אוכלוסיה מוסלמית, וכן כי בכפר התגוררו חסידים של התיאולוג והסגפן האסלאמי אבן קדאמה. סבתו מצד אימו הגיעה ממרדה.
ההמהום
ההמהום (באנגלית: The Hum), המכונה גם זיהום רעש, הוא תופעת רעש, מעין זמזום מתמשך ופולשני, בעוצמה נמוכה בדרך כלל, המטריד את מנוחתם של אלפי אנשים באזור מגוריהם ברחבי העולם. על התופעה דווח לראשונה בסוף שנות ה-70 של המאה ה-20 בעיר בריסטול בבריטניה.
בלאק הוק דאון
עלילת הסרט
הקרב מתואר החל מהיציאה למשימה, דרך הסתבכותו של הכוח בסמטאות מוגדישו לאחר הפלתם של שני מסוקי בלאק הוק ועד סיומו לאחר חילוץ הכוח לאצטדיון הפקיסטני.
הבדלים בין הספר לסרט
על המסוק השני שהופל היו עוד שני לוחמים שגופותיהם נפלו בשבי וחוללו, מעבר לגופת הטייס שמופיעה בסרט ולגופות שני צלפי דלתא. יחד עם הטייס שנפל בשבי מדובר בשישה חיילי ארצות הברית שהיו בזירת ההתרסקות השנייה.
שמות רבים מהחיילים שונו. ישנן השמטות רבות נוספות והבדלים נוספים.
שטפן צווייג
שטפן צווייג (בגרמנית: Stefan Zweig; 28 בנובמבר 1881 – 22 בפברואר 1942) היה סופר יהודי-אוסטרי.
ביוגרפיה
עם פרוץ מלחמת העולם הראשונה התנדב לצבא. תחילה שירת כספרן, ולאחר מכן הוצב בשירות העיתונאות הצבאית. מאוחר יותר כתב צווייג באוטוביוגרפיה שלו כי סלד מפעילויות צבאיות ובחר שלא להתגייס, אולם מה שגרם לו להתנדב לשירות צבאי הייתה סקרנותו לרדת אל השטח ולצפות בנעשה במלחמה, ולדווח על הנעשה בה כעיתונאי. כמו כן כתב כי חש אי נוחות שלא לשרת כלל. מהלך המלחמה גרם לו בהדרגה להתנגד לה, בין השאר בהשפעת חברו, הפציפיסט הצרפתי רומן רולן. בשנת 1917 שוחרר מהשירות הצבאי. הוא עקר לציריך שבשווייץ הנייטרלית, ושם שימש ככתב מטעם העיתון הווינאי הבולט "נוֹיֶה פְרַיֶיה פְּרֶסֶה" (Die Neue Freie Presse). צווייג כתב בעבור משורר היידיש מלך רביץ' מכתב לצבא האוסטרו-הונגרי הממליץ לשחרר אותו בתור משורר מוכשר, לאחר שרביץ' הראה לו שירים שכתב בתרגום לגרמנית.
1934 עד 1942
כאשר עלו הנאצים לשלטון בגרמניה ב-1933, פנה צווייג בהדרגה ללונדון. ספריו לא יכלו להתפרסם עוד בהוצאת אינזל הנודעת בפרנקפורט, ויצאו עתה לאור בווינה. קשריו עם גרמניה לא פסקו באופן מוחלט, ובשנת 1935 חיבר צווייג את הליברית לאופרה "האישה השתקנית" מאת ריכרד שטראוס. באותה שנה נסע גם לדרום אמריקה, והוקסם מברזיל. בשנת 1936 אסרו הנאצים על פרסום ספריו של צווייג בגרמניה. נישואיו הראשונים הסתיימו בגירושין. עם סיפוח אוסטריה לרייך הגרמני ב-1938, עקר צווייג באופן סופי לבריטניה. בבריטניה נישא בפעם השנייה, לשרלוט (לוטה) אלטמן.
הקשר עם זיגמונד פרויד
בכל פעם שצווייג הוציא ספר חדש, שלח העתק לזיגמונד פרויד. פרויד קרא מיד והגיב במכתב בפירוט, תוך שהוא נכנס לדקויות הדמויות ועושה להן מעין פסיכואנליזה.
ישו
תאריך הלידה
השוואה בין הברית החדשה לבין מקורות היסטוריים מעלה כי ישו נולד בשנת 4 לפנה"ס לכל המאוחר, וייתכן שנולד עד ארבע שנים קודם לכן. בבשורה על-פי מתי נכתב כי ישו נולד בשלהי ימיו של הורדוס מלך יהודה, ועל-פי יוסף בן מתתיהו, הורדוס מת בשנת 4 לפנה"ס. הספירה המקובלת, המונה שנים ללידתו של ישו, נקבעה בידי דיוניסיוס אקסיגואוס, בשנת 525 לספירה; אולם דווקא המסורת הזאת (לידה ב-1 לפנה"ס) פחות מקובלת הן בקרב החוקרים והן במסורת הנוצרית. ייתכן שבחישוביו של דיוניסיוס היו מעורבים גם שיקולים פוליטיים או אישיים, ואולי שיקולי נוחות (למשל, על-פי חישוביו שנה מעוברת היא זו שמספרה מתחלק ב-4). גם המועד המקובל לחגיגת לידתו של ישו, 25 בדצמבר (חג המולד), אינו מקובל על החוקרים, ולמעשה תאריך לידתו המדויק של ישו אינו ידוע. מניתוח של הכתוב באוונגליונים, מסיקים חלק מהחוקרים כי תאריך הלידה של ישו היה בחודש אפריל, ובכל מקרה לא בעונת החורף:
תולדות חייו של ישו באמונה הנוצרית
הבשורה למרים: האוונגליון של מתי מספר: "כך הייתה הולדת ישוע המשיח: מרים אמו, שלפי המסורת הנוצרית נולדה בירושלים, הייתה מאורסת ליוסף, שלפי הבשורה על-פי מתי היה יליד בית לחם, ובטרם התאחדו נמצאה הרה לרוח הקודש בהיותה בתולה. יוסף, שנחשב לצדיק ולא רצה להציג אותה לחרפה, החליט לשלח אותה בסתר. בעוד שהיה מהרהר בזה נראה אליו מלאך ה' בחלום ואמר: 'יוסף בן דוד, אל תחשוש לקחת אליך את מרים אשתך, כי אשר הורה בה מרוח הקודש הוא'". (מתי, פרק 1 פסוקים 18–20, תרגום "החברה לכתבי קודש בישראל", ירושלים 1995). ישו באמונה הנוצרית הוא לפיכך בן האלוהים שנולד לאישה בתולה. משמעות הדבר, בתאולוגיה הנוצרית המאוחרת יותר, היא שישו טהור מלידתו, שכן הוא ילוד האישה היחיד שלא נוצר מן החטא הקדמון. ישו, מרים ויוסף מכונים יחד "המשפחה הקדושה".
מותו ותחייתו
על-פי המסופר באוונגליונים, ישו סעד עם תלמידיו בפעם האחרונה בירושלים בערב פסח, במה שנראה כצורה מוקדמת של טקס ליל הסדר. אירוע זה מכונה בנצרות הסעודה האחרונה, ותאריכו המשוער הוא בין שנת 30 לשנת 33 לספירה (כלומר כשישו היה בגיל 34–38).
מחקר היסטורי
החקר ההיסטורי על דמותו של ישו מורכב משני ענפים:
בדת הדרוזית
הדרוזים מכבדים את ישו "בן יוסף ומרים" ואת ארבעת תלמידיו, שכתבו את הבשורות. לפי הדת הדרוזית, ישו נחשב לאחד מנביאי אלוהים החשובים, בהיותו בין שבעת הנביאים שהופיעו בתקופות שונות בהיסטוריה. על פי כתבי היד הדרוזים ישו הוא האימאם הגדול ביותר והתגלמות התבונה האולטימטיבית (אל-עקל) על פני כדור הארץ והעיקרון הקוסמי הראשון (אל-חד), תוך שהיא רואה בישו כגלגול של אחד מחמשת הכוחות השמימיים הגדולים. במסורת הדרוזית, ישו ידוע בשלושה תארים: המשיח האמיתי (אל מסיח אל חאק), משיח כל העמים (מסיח אל אומם), ומשיח החוטאים. הדבר נובע, בהתאמה, מהאמונה שישו מסר את דבר האל האמיתי, האמונה שהוא מושיע כל האומות, והאמונה שהוא מוסמך למחול ולכפר.
משה ניסני
ביוגרפיה
בד בבד עם פעילותו כמנהל בית הספר "בארי" היה משה ניסני פעיל בתנועת העבודה ובמרכז הסתדרות המורים כיו"ר ארגון מנהלי בתי הספר היסודיים בישראל. במסגרת זאת תמך בדרישה להצמדת משכורות מורי בתי הספר היסודיים לזאת של התיכוניים. ניסני כתב עשרות מאמרים בענייני חינוך בביטאונים המקצועיים השונים והיה חבר בוועדות רבות בנושאי חינוך.
באצ'קו פטרובו סלו
דמוגרפיה
ב-1921 הגיע אוכלוסיית הכפר לשיא גודלה עת נמנו 10,748 תושבים. מאז מצוי מספר התושבים במגמת קיטון. בין 1961 ל-2011 ירד מספר התושבים במקום ב-39 אחוזים. מנתוני מפקד האוכלוסין שנערך ב-2002 עולה, כי מבחינת התמהיל האתני, 70.72 אחוזים מתושבי הכפר היו הונגרים, 21.41 אחוזים היו סרבים ו-3.32 אחוזים היו בני רומה. הגיל הממוצע של תושבי הכפר היה 40.5 שנים. 49.1 אחוזים מתושבי הכפר היו גברים ו-50.9 אחוזים היו נשים.
ברודית גדולה
הברודית מגיעה גם לישראל והיא אחת מ-3 ברודיות המבקרות בה (יחד עם ברודית גמדית וברודית קטנה).
החווזה של נג'ף
החַווזה של נג'ף (בערבית: حوزة النجف; תעתיק מדויק: חַוְַזת אל-נג'ף) היא המוסד הדתי השיעי המרכזי בעיראק, השוכן בעיר הקדושה נג'ף שבדרום עיראק. החווזה מייצגת את ההנהגה הדתית והרוחנית של הקהילה השיעית במדינה ומחוץ לה וממלאת תפקיד פוליטי משמעותי בעיראק שגם אם אינו מוצהר, נודעת לו השפעה רבה. החווזה בנג'ף היא העתיקה מבין החווזות השיעיות והיא הוקמה בשנת 1057 על ידי השייח' טוסי אשר היגר לנג'ף מאיראן, ולימד בחווזה עד למותו ברוח תפישתו התאולוגית, המבוססת על גישה רציונלית ועקרונות לוגיים אריסטוטליים.
חשיבות החווזה של נג'ף לשיעה
בשנות ה-20–30 של המאה ה-20, בזמן המנדט הבריטי ומלוכתו של המלך פייסל הראשון, ניכרה השפעתם בעם עת החלו מרידות בבריטים ובמלוכה מצד הקהילה השיעית. גורמי-כוח נוספים במרחב השכילו לנצל השפעה זו: המלך פייסל פנה לאנשי-הדת השיעיים בשנת 1922 על-מנת שימרידו את הקהילה נגד הבריטים, ומאוחר יותר גם הבריטים פנו לאנשי-הדת השיעיים על-מנת שיובילו מרד נגד חוק גיוס החובה שקידם פייסל ב-1927.
תקופת "החווזה השותקת"
לאור ההגבלות הרבות שהוטלו על החווזה ולאור העובדה שהמשטר הצליח להציג את השיעים כאשמים המרכזיים בתבוסה העיראקית במלחמת איראן-עיראק, ירדו כוחה והשפעתה של החווזה מסוף שנות ה-80 עד תחילת שנות ה-90. למרות זאת החווזה נותרה עומדת ועדיין יוחסה לה השפעה פוליטית, וזאת הודות למעמדו המיוחד של מנהיגה אל-ח'ואי. אפילו הבעת' הכירה בהשכלה הדתית יוצאי הדופן שלו ובכבוד הרב שרחשה לו הקהילה השיעית.
צ'ונגצ'ינג
העיר מהווה מרכז תעשייתי חשוב בדרום-מערב סין. לנהר יאנגצה העובר במחוז, ולסכר שלושת הערוצים שנבנה בו, חלק חשוב בהתפתחות התעשייה בעיר. הסכר תרם לאספקת חשמל סדירה וזולה וכן להסדרת תנועת אוניות מטען בחלק זה של הנהר, המאפשרת סחר בינלאומי דרך ים סין המזרחי. יש לעיר כלכלה מגוונת עם תעשיות מרכזיות בתחום המזון המעובד, ייצור הרכב, כימיקלים, טקסטיל, מכונות ואלקטרוניקה. זהו גם האזור הגדול ביותר לייצור אופנועים בסין.
הנרי ב. האריס
ביוגרפיה
בשנת 1906 הוא קנה את תיאטרון האקט בבוסטון, שלימים שינה שמו לתיאטרון האריס לזכרו של אביו.
אירוע הטיטניק
האריס היה אח בלשכת Munn Lodge No.190 של הבונים החופשיים בעיר ניו יורק, ניו יורק.
חיים כהן (שף)
ביוגרפיה
ממסעדת קרן יצאו רבים מגדולי השפים הישראלים כמו למשל גולן גורפינקל (מסעדת "דלאל") והשפים תמר בליי ועזרא קדם שהקימו את מסעדת "ארקדיה" בירושלים.
בשנת 2020 שיחק בסדרת הנוער "התחנה".
צבי דר
צבי דר (31 באוגוסט 1898 - 6 בינואר 1969) היה מנהל התעשייה הצבאית.
מדונה
מדונה השתתפה מלמעלה מ-15 סרטים, והיא ידועה לשמצה כשחקנית שצברה את המספר הרב ביותר של פרסי פטל הזהב. בין סרטיה המוכרים: סוזאן סוזאן (1985), ליגה משלהן (1992) ואוויטה (1996) עליו זכתה בפרס גלובוס הזהב לשחקנית הטובה ביותר. למדונה גלובוס זהב נוסף על שיר הנושא שכתבה וביצעה עבור הסרט "וואליס ואדוארד" אותו גם ביימה.
1979–1985: תחילת הקריירה, Like a Virgin ,Madonna ונישואים ראשונים
בשנת 1979, מדונה החלה במערכת יחסים רומנטית עם המוזיקאי דן גילרוי. זמן קצר לאחר שפגשה אותו, היא עברה בהצלחה אודישנים להופעה בפריז עם אמן הדיסקו הצרפתי פטריק הרננדז כזמרת הגיבוי והרקדנית שלו. במהלך שלושת החודשים שלה עם הרננדז, טסה לתוניסיה לפני שחזרה לניו יורק באוגוסט 1979. היא עברה לבית כנסת נטוש שבו התגורר גילרוי והתאמן בשירתו בשכנות קורונה, קווינס. לאחר מכן הקימו יחד את הלהקה, מועדון ארוחת הבוקר, בה שימשה מדונה כזמרת לצד נגינתה על תופים וגיטרה. בעוד שהייתה חלק מהלהקה, עבדה מדונה לזמן קצר כשומרת על מעילים (coat-check) בכניסה למסעדת חדר התה הרוסי, וביצעה את הופעת הבכורה הקולנועית שלה בסרט עצמאי בתקציב נמוך, A Certain Sacrifice, שלא יצא לאקרנים עד 1985. בשנת 1980 עזבה מדונה את להקתה עם המתופף סטיבן בריי, שהיה חברה במישיגן, והקימו יחד את להקת "אמי והאמי". הם החלו במערכת יחסים לאחר מכן ועברו לבניין חזרות המוזיקה במנהטן. השניים החלו לכתוב שירים ביחד והם הקליטו קלטת הדמו בת ארבעה שירים בנובמבר 1980, אך זמן קצר לאחר מכן החליטה מדונה לקדם את עצמה כאמנית סולו.
2007–2011: הפקת סרטים, Hard Candy ומיזמים עסקיים
באוקטובר באותה השנה פתחה סדרה של מרכזי כושר ברחבי העולם על שמה, "הרט קנדי פיטנס" שכללה סדרת סניפים באיטליה, רוסיה, מקסיקו, קנדה, גרמניה, אוסטרליה וצ'ילה, ושלושה חודשים לאחר מכן חשפה מותג אופנה שני בשם "אמת או חובה מאת מדונה" דרכו נוצרו מוצרי הנעלה, בישום, הלבשה תחתונה ומרצ'נדייז בהשראתה. בספטמבר 2011 בעת פסטיבל הסרטים של ונציה ה-68, הוקרן לראשונה סרטה השני של מדונה, "וואליס ואדוארד" אותו ביימה בעצמה; הוא עוסק ברומן בין אדוארד השמיני, מלך הממלכה המאוחדת לווליס סימפסון. מדונה הקליטה עבור פסקול הסרט את הבלדה, "Masterpiece", אשר זיכתה אותה בקטגוריית – "השיר המקורי הטוב ביותר" בטקס פרסי גלובוס הזהב ה-69 שאירע בשנה שלאחר מכן.
2012–2017: מופע המחצית של הסופרבול, Rebel Heart ו-MDNA
אלבום האולפן השלושה-עשר שלה, Rebel Heart, יצא לאור במרץ 2015, שלושה חודשים לאחר ששלוש-עשרה הדגמות שלו דלפו לרשת. באותה השנה נעצר חשוד ישראלי בן 38 באישום הדלפת השירים בחקירה שנעשה עם ה-FBI האמריקאי. שלא כמו עבודותיה הקודמות, שכללו מעט אנשים בלבד, מדונה עבדה עם מספר רב של משתפי פעולה בתהליך הפקתו, ביניהם אביצ'י, דיפלו וקניה וסט. התבוננות פנימית נרשמה כאחד הנושאים הבסיסיים הרווחים באלבום, יחד עם "אמירות אמיתיות של השתקפות אישית וקרייריסטית". מדונה הסבירה לג'ון פארלס מעיתון הניו יורק טיימס כי "אף שמעולם לא הביטה לאחור במאמצי העבר שלה, אך הזכרונות בנושא הרגישו נכונים עבור Rebel Heart. מבקרי המוזיקה הגיבו בחיוב כלפי האלבום, וכינו אותו "המאמץ הטוב ביותר של מדונה מזה עשור". מספטמבר 2015 עד מרץ 2016, יצאה מדונה לסיבוב ההופעות "Rebel Heart Tour" לקידומו אשר כלל מופעים ברחבי צפון אמריקה, אירופה ואסיה והיה ביקורה הראשון באוסטרליה מזה 23 שנים, שבמהלכו, ביצעה במופע חד פעמי עבור מעריציה במדינה. בסיומו, סבב ההופעות הרוויח כ-169.8 מיליון דולר הכנסות מ-82 מופעיו, עם מעל 1.045 מיליון מכירות כרטיסים. בזמן קיום הסבב מדונה הסתבכה במאבק משפטי עם בעלה לשעבר גאי ריצ'י, על המשמורת של בנם רוקו. המחלוקת החלה כאשר רוקו החליט להמשיך לחיות באנגליה עם ריצ'י כאשר סיבוב ההופעות הגיע למדינה, ואילו מדונה רצתה שהוא יחזור אליה. הדיונים בבית המשפט התקיימו בניו יורק ובלונדון, ולאחר דיונים רבים, החליטה מדונה לבטל את בקשתה למשמורת, וקראה לשיחה הדדית על רוקו, בינה לבין ריצ'י באופן פרטי. באוקטובר 2016 בחרו בילבורד במדונה לאשת השנה. נאומה, "הבוטה והישיר באכזריות" על גילנות וסקסיזם במהלך זכייתה הוביל לסיקור נרחב בתקשורת. חודש לאחר מכן מדונה, שתמכה באופן בולט בהילרי קלינטון במהלך הבחירות לנשיאות ארצות הברית 2016, ביצעה מופע אקוסטי מאולתר בפארק וושינגטון סקוור לתמיכה בקמפיין של קלינטון. בעודה מוטרדת מכך שדונלד טראמפ ניצח בבחירות בסיומן, התבטאה נגדו במצעד הנשים בוושינגטון, יום לאחר חנוכתו. היא עוררה מחלוקת כשאמרה כי "חשבה רבות על לפוצץ את הבית הלבן" ויום למחרת ציינה כי היא "לא אדם אלים" ושהציטוט "הוצא מהקשרו" ושבזמן נאומה "דיברה במטפורות שמציינות שתצי דרכים להסתכל על המקרה אחת היא לקוות והשנייה להסתכל על הכול בזעם".
השפעות
לדברי העיתונאי טרבורלי, מות אמה של מדונה הייתה ההשפעה הרבה ביותר בעיצובה לאישה שהפכה. הוא האמין כי ההרס והנטישה שמדונה הרגישה באובדן אמה מלמד אותה "לקח יקר ערך, שהיא תצטרך להישאר חזקה לעצמה מכיוון שהיא חששה מחולשה - במיוחד משלה". המחברת לוסי אובראיין סבורה כי ההשפעה של התקיפה המינית שספגה מדונה בשנותיה הבוגרות הייתה הגורם המניע מאחורי כל מה שעשתה, וחשוב יותר ממוות אמה: "לא כל כך הרבה צער על מות אמה הוא המניע אותה, כמו תחושת נטישה שהותירה אותה ללא הגנה. היא נתקלה בתרחיש הגרוע ביותר שלה, והפכה לקורבן של אלימות גברית, ולאחר מכן הפכה את ההטיה המלאה ליצירתה, והפכה את המשוואה בכל הזדמנות".
סגנון מוזיקלי והרכב
מיומנות כתיבת השירים המוקדמת של מדונה פותחה בתקופתה במועדון ארוחת הבוקר בשנת 1979. לאחר מכן הפכה לכותבת השירים היחידה של כ-5 שירים באלבום הבכורה שלה, כולל "Lucky Star" שחיברה על סינתיסייזר. ככותבת שירים, מדונה רשמה יותר מ-300 שירים לאגודה האמריקאית למלחינים, מחברים ומוציאים לאור (ASCAP), כולל 18 שירים שנכתבו במלאום על ידה. רולינג סטון כינה אותה "כותבת שירים למופת עם מתנת הוקים ומילים בלתי ניתנות למחיקה". אף על פי שעבדה עם מפיקים בז'אנרים רבים, המגזין ציין כי הלחנותיה של מדונה "חותמות בעקביות את הרגישות שלה ונגרמות באוטוביוגרפיה". פטריק לאונרד, שכתב מספר מלהיטיה, בעוד שכיתה את מדונה ככותבת שירים הסביר כי, "הרגישות שלה לגבי קו מלודי-מתחילת הפסוק ועד סוף הפסוק וכיצד הפסוק והמקהלה משפיעים זה על זה - עמוק מאוד. פעמים רבות היא שרה תווים שאף אחד לא היה חושב עליהם חוץ ממנה". בארי וולטרס ממגזין Spin ייחס את כתיבת השירים שלה כסיבה לעקביות המוזיקלית שלה. מדונה הייתה מועמדת במשך השנים על כתיבת יצירותיה כ-3 פעמים כמי שתיכנס להיכל התהילה של כותבי השירים, ובשנת 2015 דירגה אותה הרולינג סטון במקום ה-56 ברשימת "100 כותבי השירים הגדולים בכל הזמנים".
הקרב על בריטניה (סרט)
עלילה
הסרט מסתיים לקראת סוף המערכה, קרוב לסוף שנת 1940, כאשר משפטו של וינסטון צ'רציל מופיע על המסך: "Never in the field of human conflict was so much owed by so many to so few" - (בתרגום חופשי : "מעולם בשדה הקרב האנושי, לא היו חייבים כה רבים, לכה מעטים")
נינה קוטלר
נינה קוטלר (נולדה ב־9 ביוני 1971) היא שחקנית תיאטרון וטלוויזיה ישראלית. מוכרת בעיקר מגילום דמותה של בתיה ליפסקין בטלנובלה "משחק החיים", וגילום דמותה של סרן קרין קורן בדרמה המוזיקלית "השיר שלנו".
בקולנוע
הופיעה בתפקיד ראשי בסרטו של שמואל קלדרון "תגובה מאוחרת" לצד ליאור מילר (2004).
כרום
כְּרוֹם (Chromium) הוא יסוד כימי שסמלו הכימי Cr ומספרו האטומי 24. זהו מינרל קורט והוא חיוני לפעולתו של האינסולין.
היסטוריה
הכרום היה ידוע לסינים הקדמונים ונמצא בחפירות צבא הטרקוטה בשיאן כציפוי לחיצים וחניתות המתוארכים כ-200 שנה לפנה"ס.
טיינגונג 1
סיום פעילות ודעיכה
שיתוף פעולה בין סוכנות החלל האירופאית והוועדה באו"ם העוקבת אחר פסולת חלל (ה-IADC) וסין הביא למעקב ושיערוך מסלול התחנה בשיתוף סוכנויות חלל אחרות. הנחת העבודה הייתה שכניסת התחנה לאטמוספירה תיצור פסולת חללית שתנחת על אזור נרחב, אולם לא מאויש ברובו, והסיכוי שאדם ייפגע הוא 10 מיליון פחות מהסיכוי לפגיעה על ידי ברק. ההנחה הייתה שהתחנה תתפרק בין קווי הרוחב 42.8° צפון ו-42.8° דרום, אולם חישוב מדויק של המסלול בוצע רק בשעות האחרונות שבהן פעלה התחנה.
אינוקנטיוס השישי
אינוקנטיוס השישי נפטר באביניון ב-1362 ונקבר במנזר בעיר וילנב-לז-אביניון, שמעברו השני של הנהר רון. במקומו נבחר לאפיפיור אורבנוס החמישי.
גרמניה (חברת תעופה)
גרמניה איירליינס הייתה חברה פרטית ומהוותיקות בגרמניה, החברה נוסדה בשנת 1976 על ידי ד"ר היינריך בישקוף ונוהלה על ידי משפחתו. החברה כללה בתחילת דרכה צי של שלושה מטוסים מסוג: SE-210 Caravelle.
ב-4 בפברואר 2019 הודיעה החברה על פשיטת רגל וביטול לאלתר של כל הטיסות.
ועדת איתור
תפקידים המחויבים בוועדת איתור
התפקידים שהממשלה החליטה שהמינויים בהם ייעשו בעזרת ועדת איתור כוללים, בין היתר, את מנהל רשות המיסים, הממונה על התחרות, נציב המים ומנכ"לי חברות ממשלתיות. היועץ המשפטי לממשלה הוציא הוראות הקובעות לגבי מינוי מנכ"ל של גוף ציבורי או משרד ממשלתי ש"על המינוי להיעשות בהליך מסודר ומובנה. הדרך הראויה לכך היא על ידי ועדת איתור, תוך הקפדה על פרסום לציבור ומתן אפשרות להציע מועמדים ומועמדות". ועדת איתור ממונה גם לתפקידי מנכ"ל של גופים ציבוריים לא ממשלתיים, כמו קופת חולים מאוחדת.
סמכות ועדת האיתור
עמד על כך השופט אדמונד לוי:
בתחילת 2012 חייב בג"ץ את שר האוצר לקבל את המלצת ועדת האיתור לגבי מינוי מנהל רשות המיסים.
ברודית
מאפיינים
הברודיות הן עופות מים הקרובות לאגמיות ולסופיות אך קטנות יותר וחיות בעיקר על היבשה. גופן עגלגל ומקורן חרוטי וצהוב. לברודיות אין קרומי שחייה והן לא יכולות לשחות.
יהדות בריטניה
הקהילה הקדומה בימי הביניים
בשנת 1096 התיישבו באנגליה יהודי נורמנדי, שנפגעו במסע הצלב הראשון. בשנת 1100 העניק המלך הנרי הראשון (מלך בשנים 1100–1135) ליהודים חופש תנועה ופעולה. עם עלייתו לשלטון השתפר מצבה של הקהילה היהודית, ובשנים לאחר מכן נמצאו יהודים בלונדון, קיימברידג', אוקספורד, סטאנפורד, ניופורט, וינצ'סטר, קנטרברי, וינדזור ועוד.
אוניברסיטת פנסילבניה
בית הספר למנהל עסקים של אוניברסיטת פנסילבניה הוא וורטון, בית הספר הוותיק בעולם למנהל עסקים, אשר נחשב לאחד המובילים בעולם.
יחסי דנמרק–הודו
השקעות
דנמרק מדורגת במקום ה-26 בקרב המשקיעים הזרים בהודו. במהלך השנים 2008 ו-2009 ההשקעה הדנית הישירה בהודו הייתה 57 מיליון ו-75 מיליון דולר אמריקני בהתאמה.
עמוד הקונגרס
היסטוריה
לרגלי האנדרטה נמצא אתר זיכרון לנופלים במלחמת העולם הראשונה - קבריהם של חמישה חיילים אלמונים שנקברו לרגלי האנדרטה ב-11 בנובמבר 1922. בסמוך לקברים דלוקה אש תמיד.
פרא (סרט ישראלי, 2018)
סמוך לסוף צילומי הסרט הלך לעולמו לנדאו, המטפל הראשי בבית החולים ואחד מגיבורי הסרט, והסרט הוקדש לזכרו.
אלברטפלבה
אלברטפלבה (בהונגרית: Albertfalva, בגרמנית: Sachsenfeld, זקסנפלד) היא שכונה ברובע אויבודה בעיר בודפשט, בירת הונגריה, אשר הייתה עד שנת 1950 כפר נפרד.
מינכן (סרט)
בסרט משתתפים שחקנים בינלאומיים (אריק באנה וג'פרי ראש האוסטרלים, דניאל קרייג הבריטי, קירן היינדס האירי, מתייה קסוביץ הצרפתי) וישראלים: (איילת זורר, גילה אלמגור, משה איבגי, אלון אבוטבול, עודד תאומי, עמוס לביא, אסי כהן, גיא עמיר, יגאל נאור, יהודה לוי, שרון אלכסנדר, ירון מוטולה, לירון לבו, היאם עבאס, סמי סמיר, מכרם ח'ורי, עמי ויינברג).
עלילת הסרט מתרחשת במקומות רבים ברחבי העולם, אולם הסרט צולם במספר קטן יותר של מקומות. הסצנות שהתרחשו באזורים השוכנים לחוף הים התיכון (תל אביב, ביירות, קפריסין ואתונה) צולמו במלטה. בבודפשט צולמו הסצנות שהתרחשו בלונדון, רומא ושדה-התעופה הצבאי הגרמני פירסטנפלדברוק. לעומת זאת, פריז וניו יורק צולמו באופן אותנטי.
תזמורת קאמרית
הרכב קאמרי שמספר נגניו קטן מ-10 אינו נעזר בדרך כלל במנצח; הנגן הראשי שלו ממלא תפקיד זה. לתזמורת קאמרית שמספר נגניה הוא בין 10 ל-40, דרוש מנצח (אף כי יש כמה תזמורות המנגנות בקביעות ללא מנצח). יותר מארבעים נגנים מהווים תזמורת מלאה, אם גם לא גדולה ביותר.
היסטוריה והתפתחות
גורם אחר להתפתחות זו היה הצורך באמצעים להבעה. אחד מאמצעים אלה הוא הדינמיקה, שמעבריה יוצרים מתח, דרמה או פורקן ורגיעה. התגברות הצליל (קרשנדו), החלשתו (דימינואנדו), הגברה פתאומית של הצליל ללא הכנה (ספורצנדו) ולהפך - הדממה פתאומית (סוביטו פיאנו) כל אלה יוצרים אווירה רגשית מגוונת. עם הזמן נוצר צורך במצבי הביניים של עוצמות אלה וכדי להגביר את רישומם על המאזינים, הרחיבו את ההרכבים על ידי הכפלת מספר הנגנים. כך נוצר מרחב גדול יותר של עוצמת צליל, המקיף יותר גוני ביניים בדינמיקה הניתנים להבחנה ושמיעה.
צילום קירליאן
צילומי קירליאן והעידן החדש
לעיתים משתמשים חלק מאנשי העידן החדש בשיטת צילום קירליאן על מנת להוכיח לכאורה את קיומה של ההילה הזו. לטענתם, ההילה המופיעה בתמונה שעל הצילום היא הילת האנרגיה שעליה מדברים אנשי העידן החדש. סימיון קירליאן בעצמו היה הראשון שאמר שהילה זו מוכיחה את קיומו של "כוח החיים" העוטף את כל היצורים החיים.
משטח (שינוע)
הגנת הסביבה
משטחים שאינם עשויים מעץ (כגון, פלדה, אלומיניום, פלסטיק, או עץ לבוד) אינם זקוקים לאישור IPPC.
פוטנציאל וקטורי (פיזיקה)
בפיזיקה, פוטנציאל וקטורי הוא שדה וקטורי, המסומן לרוב \vec A, ממנו ניתן לקבל את השדה המגנטי \vec B על ידי פעולת הרוטור: .
מוטיבציה
מאידך גיסא, השדה המגנטי הוא חסר מקורות ומקיים ומכאן שניתן למצוא שדה וקטורי \vec A כך ש. שדה זה הוא הפוטנציאל הווקטורי.
חופש כיול
לדוגמה, כל אחד מבין השדות הווקטורים הבאים הוא פוטנציאל וקטורי לשדה המגנטי (שדה אחיד בכיוון ציר z):
קיימות מספר בחירות מקובלות לכיול הפוטנציאל הווקטורי, ביניהן:
היסטוריה של נרקיסיזם
המונח נרקיסיזם נגזר מהמיתולוגיה היוונית על נרקיסוס, אך נטבע רק בסוף המאה ה-19. מאז, הפכה המילה "נרקיסיזם" למושג שגור בפסיכואנליזה, בפסיכולוגיה פופולרית, במחקר, וחיי היום-יום.
תפיסות מוקדמות
בשנת 1899 היה פאול נקה (Paul Näcke) האדם הראשון שהשתמש במונח "נרקיסיזם" במחקר על סטיות מיניות.
נגיף הפפילומה האנושי
נְגִיף הַפַּפִּילוֹמָה הָאֱנוֹשִׁי (באנגלית: Human papillomavirus או HPV) הוא קבוצה של למעלה מ-200 מיני נגיפים המשתייכים למשפחה Papillomaviridae, המדביקים את רקמות העור והריריות בבני אדם ומועברים ביחסי מין. חלק מזני הפפילומה עלולים להיות מסרטנים: הנגיף נחשב לגורם העיקרי לסרטן צוואר הרחם וגורם משני בסוגי סרטן אחרים. עם זאת, למרות אחוזי נשאות גבוהים של זני הנגיף באוכלוסייה (כ־80%), סרטן צוואר הרחם נדיר יחסית (4 מקרים ל־100,000 נשים). קיים חיסון נגד הנגיף.
קיפודי ים
תפוצה
קיפודי הים האי־רגולריים מוגבלים בדרך כלל לחופים רכים, שבהם הם נעים בעומקים שונים.
תפקידם בטבע
הם מהווים קבוצת מפתח (key species) שממלאים תפקיד חשוב בסילוק הצמחים כדי לאפשר לבעלי חיים מקבוצות אחרות (כגון אלמוגים, אצטלניים וצדפות) להיצמד למצע.
הכוחות המזוינים של ברזיל
משרד ההגנה ופיקוד
ב-10 ביולי 1999, הוקם משרד הביטחון, עם ביטול ה-EMFA ומיזוג כל שלושת משרדי הצבא (צבא, חיל הים וחיל האוויר) למשרד יחיד של הקבינט.
חיל האוויר הברזילאי
חיל האוויר הברזילאי ( פורטוגזית: Força Aérea Brasileira,[ˌfoʁsaˈɛɾjɐ bɾaziˈlejɾɐ], הידוע גם בשם FAB,[ˈfabi] או[ˌɛfiaˈbe] ) הוא חיל האוויר השני בגודלו ביבשת אמריקה (מאחורי ארצות הברית בלבד) ויש לו כ-70,000 אנשי צוות פעילים. ה-FAB מחולק לארבע פקודות מבצעיות.
הנציבות הכלכלית של האומות המאוחדות לאפריקה
הנציבות הכלכלית של האומות המאוחדות לאפריקה (אנגלית United Nations Economic Commission for Africa; צרפתית Commission économique pour l'Afrique; ראשי תיבות UNECA או ECA) הוא ארגון של האומות המאוחדות שמטרתו לעודד שיתוף פעולה כלכלי בין המדינות החברות בו, הכוללות את כל 53 מדינות אפריקה החברות בארגון האומות המאוחדות (כל מדינות היבשת למעט הישות של סהרה המערבית). הנציבות נוסדה בשנת 1958 על ידי המועצה הכלכלית-חברתית של האומות המאוחדות ובהמלצתה של העצרת הכללית של האומות המאוחדות.
Breaking Those Walls
רקע
האלבום כולל גרסאות באנגלית לשירי אלבומה הראשון: "בגידה" ("Moment of Truth"), "משחק מכור" ("The Game"), "עבד של הזמן" ("Slave of Time"), "שביל הבריחה" ("Last of the Great Pretenders"), "לבכות" ("The Rain") וגם לשיר "שבועה" ("Making Life") מאלבומו הראשון של רמי קלינשטיין. בנוסף חידוש לשירם של להקת הפוליס "Roxanne". ושלושה שירים חדשים: "Breaking Those Walls" (שיר הנושא), "Slow Down" (לו צולם אף קליפ מושקע ב"סיבה למסיבה") ו-"Mirror of Love" שכתב ירמי קפלן ותורגם מאוחר יותר לעברית על ידי יעקב גלעד, הפך ל"נוצה ברוח" ונכלל באלבומה ימי התום.
אנדראס שיילדרופ
בנפיקה ליסבון
ב-12 בינואר 2023 חתם שיילדרופ בבנפיקה מהליגה הפורטוגלית בסכום של 14 מיליון אירו לא כולל בונוסים.
המרד ההודי הגדול
המרד ההודי הגדול או המרד ההודי של 1857, המוכר בהודו בשם מלחמת העצמאות הראשונה (באנגלית: The Great Indian Mutiny, The Indian Mutiny of 1857; בהינדי: का प्रथम भारतीय स्वतंत्रता संग्राम) הייתה התקוממות שפרצה בשנת 1857 בקרב חיילי הסיפאהי ששירתו בחיל בנגל של חברת הודו המזרחית הבריטית, כנגד החברה.
צבא הודו
'צבא הודו' היה צבא שגויס ברובו לשירות חברת הודו המזרחית, חלק נרחב ממנו גויס מהאוכלוסייה המקומית. מעבר ליחידות החברה, שירתו בהודו גם יחידות בריטיות שהוצבו לפרק זמן מסוים בהודו כחלק מסבב שירות. בכל מקרה, הרוב הגדול מהכוח הלוחם שעמד לראשות השלטון הבריטי בהודו גויס מקרב ההודים הילידים, כך שהשלטון הבריטי הסתמך באופן נרחב על שיתוף הפעולה ונאמנותם. הצבא התחלק לשלוש ארמיות באותו אופן שהמדינה התחלקה לשלושה מחוזות שלטון; ארמיית בנגל (שמפקדתו בדלהי), ארמיית בומביי (שמפקדתו בבומביי) וארמיית מדראס (מפקדתו במדראס). הארמייה הגדולה יותר הייתה ארמיית בנגל ומפקדה היה גם המפקד העליון של כוחות צבא הודו.
תוצאות והשלכות
אחת מההשלכות של המרד, היא הסיום הרשמי של האימפריה המוגולית שהתקיימה כ-330 שנים. כזכור, הנצר האחרון לשושלת המוגולית, שכוחה הפוליטי היה בדעיכה החל מתחילת המאה ה-17 ובזמן המרד היה קיים רק בתאוריה, בהאדור שאה השני הוכתר בדלהי על ידי המורדים בתור מלכם. הבריטים פחדו מהתעוררות חוזרת של מרד בתת-היבשת וזיהו את הסמליות של האימפריה המוגולית ההיסטורית, לכן עם כיבוש דלהי ועצירת השאה, בוטלה באופן רשמי האימפריה. בניו של השאה, שהיו בעצמם פעילים בהובלת המרד, נתפסו והוצאו להורג. השאה עצמו נשפט ונשלח לגלות בראנגון, שם נפטר ובמותו תמה השושלת המוגולית.
נומנקלטורה ושאלת השם
אחת השאלות הנרחבות לגבי אירועי המרד, הנובעת מהסמליות הרבה שלו לאורך ההיסטוריה ולצדדים המעורבים, היא שאלת השם של המרד.
הילי ילון
משחק
הילי ילון השתתפה בסרטים "מי מנוחות", "אלנבי רומאנס", "עץ לימון", "הלידה הרעה", "מאיה", "אני לא מאמין, אני רובוט?!" ו"סוף שבוע בתל אביב", בו שיחקה בתפקיד ראשי. כמו כן שיחקה בסרטי הטלוויזיה "מבצע באדי" ו"לילה ללא לולה".
הוראת משחק
ילון גם פעילה בעמותת "אפשר אחרת" המקרבת בין ערבים ליהודים בישראל, ומעבירה מטעמה שיעורי משחק בהתנדבות למען שיפור היחסים בין בני הנוער ומשפחותיהם. בשנת 2012 נסעה לפרויקט קירוב בברלין והעבירה סדנה בת שבוע לבני נוער יהודים, מוסלמים ונוצרים מישראל ומשטחי הרשות הפלסטינית.
רן אלירן
חייו
אלירן נולד בחיפה ואת שירותו הצבאי עשה בצוות הווי הנח"ל, שם פגש את הזמרת נחמה הנדל, ששירתה במקביל בלהקת הנח"ל. בתקופת הצבא ניגנו השניים יחדיו בשעות הפנאי, וכשהשתחרר מהצבא – במקביל ללימודיו האקדמיים בירושלים – הופיע לבדו, כשהוא מלווה עצמו בגיטרה ובאקורדיון.
בשנת 1958 הגיע ארצה מנחה הטלוויזיה האמריקאי אד סאליבן בחיפוש אחר כישרונות צעירים. לצורך התמודדות על המעמד, חברו רן ונחמה לצמד "רן ונמה", נבחרו להשתתף בתוכנית, וזכו לפופולריות רבה בארצות הברית בשנות ה-60, שבמהלכן הקליטו שני אלבומים משותפים.
אלבומיו
אלבומי הסולו של רן אלירן:
סלמיס גלורי
תולדותיה
בעקבות השפל בענף אוניות הנוסעים נמכרה האונייה ב-1978 לחברת האוניות היוונית Hellenic Cruises. במהלך השיפוצים והתיקונים שונה שם האונייה ב-1979 ל"דנאוס" (Danaos) ושוב ב-1982 ל-"קונסטליישן" (Constllation). חברת הספנות שהפעילה את האונייה פשטה את הרגל ב-1987, והאונייה הוצאה משירות למשך ארבע שנים.
בוריס גריזלוב
חייו
משנת 1996 עבר מהתעשייה לקריירה ציבורית. ב-1996 היה למנהל המרכז לטכנולוגיות חדשות באוניברסיטה הטכנולוגית הבלטית הממלכתית על שם דמיטרי אוסטינוב (Балтийский государственный технический университет имени Д.Ф. Устинова). ב־1999 התמנה למנהל הקרן הבין־אזורית "פיתוח האזורים" (Развитие регионов) לשיתוף פעולה עסקי. באוקטובר באותה שנה התמנה לראש מפלגת אחדות (Единство) במחוז לנינגרד ובדצמבר נבחר מטעם המפלגה לדומה השלישית. ובשנת 2000 נבחר ליושב־ראש המועצה הפוליטית של המפלגה, וליושב־ראש סיעתה בדומה.
בית הכנסת הליגמן
בית הכנסת ע"ש הליגמן, הוא אחד מראשוני בתי הכנסת בבני ברק, משכנה הראשון של ישיבת פוניבז'. בית הכנסת שוכן ברחוב רבי עקיבא במרכז העיר.
Adenoviridae
מבנה
נגיפי משפחת ה-Adenoviridae, הם נגיפים חסרי מעטפת נגיפית ("ערומים"), בגודל של 90–120 ננומטר, המכילים קפסיד איקוסהידרלי. נגיפי המשפחה מכילים גנום DNA דו-גדילי בעל 35–36 אלף בסיסים, פרט לנגיפים מהסוג Atadenovirus בעלי 30 אלף בסיסים. DNA זה מקודד לכ-20 עד 40 חלבונים שונים (מספר החלבונים משתנה בהתאם לסוג הנגיף). הגנום ארוז, יחד עם מספר חלבוני ליבה, בתוך מעטפת חלבונית קשיחה, הקרויה קפסיד. צורתו של הקפסיד היא, והוא מורכב מ-252 תת-יחידות: